Врз основа на член 7, алинеја 9 од Законот за основање на Агенција за финансиска поддршка во земјоделството и руралниот развој („Службен весник“ на Република Македонија број 72/07, 5/09, 43/14, 193/15, 39/16 и 164/18), Агенцијата за финансиска поддршка во земјоделството и руалниот развој го објавува следниот

**ЈАВЕН ПОВИК бр.1/2019**

**за доставување на барања за исплата на средства од Програма за финансиска поддршка во рибарстовото и аквакултурата за 2019 година**

1. **ПРЕДМЕТ НА ОГЛАСОТ**

Предмет на овој оглас е доделување на финансиска поддршка за потточките од следните мерки:

|  |  |  |
| --- | --- | --- |
| ***Мерка2*** | ***Финансиска поддршка во аквакултурата*** | ***Максимална вредност на прифатливи трошоци*** |
| Потточка 2.2 | Финансиска поддршка за порибителен материјал  | * **40% од вредноста на набавениот или сопствениот подмладок**
 |

1. **ПРАВО ЗА КОРИСТЕЊЕ НА СРЕДСТВА**

Право на користење на средства по потточките имаат:

|  |  |
| --- | --- |
| ***Субјекти*** | ***Пoтточка*** |
| * Субјекти кои поседуваат дозвола за производство на порибителен материјал од рибник наменет за промет и да немаат увезено порибителен материјал и жива риба во периодот декември 2018 - декември 2019 година од видот риба за која поседуваат дозвола за производство на порибителен материјал за сопствено насадување на рибникот
* **За набавен подмладок,** субјекти кои се регистрирани за дејност аквакултура и се запишани во регистарот на одгледувачи на риби што се води во Министерството за земјоделство, шумарство и водостопанство и имаат купено подмладок од субјекти кои поседуваат дозвола за производство на порибителен материјал од рибник наменет за промет и промет и кои немаат увезено порибителен материјал и жива риба во периодот декември 2018 - декември 2019 година
 | 2.2 |

1. **ВИСИНА НА ФИНАНСИСКАТА ПОДДРШКА**

Средствата од потточка 2.2. се наменети за набавка на порибителен материјал за насадување на рибниците во период од 01 февруари до 30 мај 2019 година.

Средствата од потточка 2.2. се исплаќаат скалесто и тоа:

- за купен или сопствен подмладок до 2.500 кг – 100% од вредноста на утврдената цена на подмладокот;

- за купен или сопствен подмладок од 2500 кг до 5000 – 75% од вредноста на утврдената цена на подмладокот;

- за купен или сопствен подмладок од 5000 кг до 7500 – 50% од вредноста на утврдената цена на подмладокот;

- за купен или сопствен подмладок над 7500 – 25% од вредноста на утврдената цена на подмладокот.

1. **УСЛОВИ ЗА КОРИСТЕЊЕ НА СРЕДСТВА И ДОКУМЕНТАЦИЈА КОЈА СЕ ПОДНЕСУВА**

Барањата се доставуваат во оригален примерок.

Условите кои треба да ги исполнуваат барателите на средства се утврдени во Програмата за финансиска поддршка во рибарстовото и аквакултурата за 2019 година („Службен весник на РМ“, бр. 15/2019).

**Доколку до Агенцијата се поднесат повеќе барања отколку што има расположливи средства согласно Програмата за финансиска поддршка во рибарството и аквакултурата за 2019 година, Агенцијата ќе им даде предност на оние баратели кои го поднеле своето барање порано од останатите.**

1. **ПОДИГНУВАЊЕ НА ОБРАСЦИ И УПАТСТВА**

Обрасците „Барање за исплата” со листата на потребни документи и Упатството за корисници може да се подигне на веб страната на Агенцијата [www.ipardpa.gov.mk](http://www.ipardpa.gov.mk).

Горенаведените обрасци може да се подигнат и директно во Агенцијата секој работен ден од 8:30 до 16:30 часотна адреса:

**Агенција за финансиска поддршка во земјоделството и руралниот развој,**

**бул. „ 3-та Македонска бригада“ бр.20**

**(зграда на Македонија Табак блок Ц )**

**1000 Скопје**

1. **НАЧИН НА ДОСТАВУВАЊЕ НА ДОКУМЕНТИТЕ**

Пополнетите барања за исплата на средства од Програмата за финансиска поддршка во рибарстовото и аквакултурата за 2019 година заедно со целокупната потребна документација се доставуваат на македонски јазик во затворен ковертна кој на предната страна во горниот лев агол стои ознаката “НЕ ОТВОРАЈ“, за Јавен повик број 01/2019 и назначување на шифрата на потточката за која се поднесува барањето. Барањето може да се достави по пошта или лично во писарницата на Агенцијата

Доколку ковертот не е обележан како што се бара, Агенцијата не превзема одговорност за ненавремено и некомплетно пристигнување во писарницата или предвремено отворање на барањето.

**Краен рок за доставување на барањата за исплата на средства:**

- за насадување на рибниците во период од 01 февруари до 30 мај 2019 година, краен рок е **­­­­­ 15.07.2019 година.**

**Барањата доставени по предвидениот рок нема да бидат разгледувани.**

Подетални информации на контакт тел. (02) 3097-450 или на контакт е-маил адреса: ipardpa.info@ipardpa.gov.mk и на веб-страната: [www.ipardpa.gov.mk](http://www.ipardpa.gov.mk) или [www.pa.gov.mk](http://www.pa.gov.mk).

Контакт:

Агенција за финансиска поддршка во земјоделството и руралниот развој, Сектор за одобрување на исплата.

Телефон: **02 3097 - 450**, секој работен ден од 08:30 до 16:30 часот.

E-пошта: ipardpa.info@ipardpa.gov.mk